《春日寄怀晚香山人》
清代·罗天阊

雁书潦草不可识，目断天涯长叹息。术士今无缩地功，春山愁叹芝兰色。

梦魂昨夜坐君旁，花里寻诗字字香。邻鸡不合声三喔，只剩幽辉冷半床。

作者简介：湖南湘潭人，字开九，一字云皋。少好读书，垂老犹手不释卷。性淡泊，不乐仕进。晚居西塘精舍讲学。学者称西塘先生。有《周易补注》、《学古初稿》、《西塘草》。